钦定古今图书集成/明伦汇编/氏族典/第527卷 > 《廖用贤尚友录》 > 药彦稠
## 钦定古今图书集成/明伦汇编/氏族典/第527卷 > 《廖用贤尚友录》 > 药彦稠

按《五代史药彦稠传》：“彦稠，沙陀三部落人也。初为骑
将。明宗即位，拜澄州刺史。从王晏球破王都定州，迁
侍卫步军都虞候，领寿州节度使。长兴中，为静难军
节度使。党项阿埋、屈悉保等族抄掠方渠，邀杀回鹘
使者，明宗遣彦稠与灵武康福会兵击之，尽诛其族，
获其大首领连香等。从珂反，彦稠为招讨副使。王思”
同兵溃，彦稠与思同俱东走，为潞王兵所得，杀之。晋
高祖立，赠侍中。